Απόφαση του Γενικού Δικαστηρίου της 7ης Μαΐου 2025 – RTL Group Markenverwaltung κατά EUIPO – Örtl (RTL)
(Υπόθεση T-1089/23) 1
[Σήμα της Ευρωπαϊκής Ένωσης – Διαδικασία για την κήρυξη έκπτωσης – Εικονιστικό σήμα της Ευρωπαϊκής Ένωσης RTL – Έλλειψη ουσιαστικής χρήσης του σήματος – Άρθρο 58, παράγραφος 1, στοιχείο αʹ, του κανονισμού (ΕΕ) 2017/1001 – Επίκληση πραγματικών περιστατικών και προσκόμιση αποδεικτικών στοιχείων για πρώτη φορά ενώπιον του τμήματος προσφυγών – Άρθρο 95, παράγραφος 2, του κανονισμού 2017/1001 – Άρθρο 27, παράγραφος 4, του κατ’ εξουσιοδότηση κανονισμού (EE) 2018/625 – Κατάχρηση δικαιώματος]
Γλώσσα διαδικασίας: η γερμανική
Διάδικοι
Προσφεύγουσα: RTL Group Markenverwaltungs GmbH (Κολωνία, Γερμανία) (εκπρόσωποι: W. Prinz και I. Leroux, δικηγόροι)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: A. Ringelhann)
Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Marcella Örtl (Selb, Γερμανία) (εκπρόσωπος: J. Pröll, δικηγόρος)
Αντικείμενο
Με την προσφυγή που άσκησε δυνάμει του άρθρου 263 ΣΛΕΕ, η προσφεύγουσα ζητεί την ακύρωση ή τη μεταρρύθμιση της απόφασης του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 19ης Σεπτεμβρίου 2023 (υπόθεση R 87/2023-2).
Διατακτικό
Το Γενικό Δικαστήριο αποφασίζει:
Μεταρρυθμίζει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 19ης Σεπτεμβρίου 2023 (υπόθεση R-86/2023-2) ούτως ώστε να απορρίπτεται η αίτηση έκπτωσης για το σύνολο των υπηρεσιών της κλάσης 35 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, οι οποίες αντιστοιχούν στην ακόλουθη περιγραφή: «Διαφημιστικές υπηρεσίες, υπηρεσίες μάρκετινγκ και υπηρεσίες προώθησης πωλήσεων».
Απορρίπτει την προσφυγή κατά τα λοιπά.
Η RTL Group Markenverwaltungs GmbH, το EUIPO και η Marcella Örtl φέρουν τα δικαστικά έξοδά τους.
____________
1 EE C, C/2024/567 της 8.1.2024